
Identificació de l’expedient
Expedient: 1001/2026
Assumpte: Convocatòria 2026 en català – Premis Maria Baldó de Recerca al Batxillerat
Procediment: 2242 - Subvencions atorgades de forma directa
Document signat per: Alcalde


[bookmark: _Hlk62044904_0][bookmark: BLO__BDT_0]CONVOCATÒRIA 2026 DE LES SUBVENCIONS EN RÈGIM DE CONCURRÈNCIA COMPETITIVA PREMI MARIA BALDÓ DE RECERCA DE BATXILLERAT

Objecte i finalitat
L’objecte és definir el conjunt de condicions i el procediment a seguir per a la sol·licitud, tramitació, concessió, i cobrament de la subvenció en règim de concurrència competitiva relativa al Premi Maria Baldó que atorgui l’Ajuntament d’Altafulla a través de la seva Regidoria de Joventut, a fi i efecte d’impulsar i promoure la recerca i la difusió històrica i social d’Altafulla i el Baix Gaià entre els estudiants de batxillerat del municipi.

Aquesta subvenció és lliurement revocable i reductible en els supòsits previstos per la normativa de subvencions i no genera cap dret a l’obtenció d’altres subvencions en anys posteriors i no es poden al·legar com a precedent.

L’atorgament de les subvencions es condiciona pel compliment de la finalitat d’interès general i tenen caràcter no devolutiu.

El règim jurídic és el de concurrència competitiva.


Beneficiaris
Poden ser beneficiaris d’aquesta subvenció les persones físiques que compleixin amb els requisits següents:
· Estar cursant 2n de batxillerat en l’Institut d’Altafulla, o si és en un centre educatiu de fora del municipi, està empadronat a Altafulla
· Presentar un treball de recerca corresponent al curs de la convocatòria de la subvenció
· Presentar un treball de recerca la hipòtesis del qual tracti sobre qualsevol tema relacionat amb Altafulla i/o el Baix Gaià.


Línia de subvenció
La seva finalitat és impulsar la recerca i la difusió història i social d’Altafulla i del Baix Gaià, seguint els requisits i condicions determinats en les bases que regeixen la convocatòria. Així, les persones que optin a la subvenció, podran obtenir el premi següent:
· Primer premi: Abonament, a l’autor/a del treball, de la matrícula universitària a qualsevol universitat, fins a un màxim de 800,00 euros (bruts, ja que està subjecte a retenció d’IRPF); així com la difusió del treball de recerca a través del lloc web de l’Ajuntament d’Altafulla i les xarxes socials.
· Accèssit opcional: Abonament, a l’autor/a del treball de part de la matrícula universitària a qualsevol universitat, fins a un màxim de 200,00 euros; així com la difusió del treball de recerca a través del lloc web de l’Ajuntament d’Altafulla i les xarxes socials.
· Entrega del Diploma que acrediti l’obtenció del premi en un acte institucional celebrat a la Sala de Plens de l’Ajuntament d’Altafulla.

Igualment, el centre de l’alumne/a guanyador/a obtindrà un diploma que l’acreditarà com a centre que ha presentat el treball guanyador del Premi Maria Baldó al Treball de Recerca de Batxillerat. 


Obligacions dels beneficiaris
Seran obligacions del beneficiar, sense perjudici d’altres que resultin de la normativa aplicable, les següents:
· Ser autor/a del treball de recerca presentat
· Aquesta subvenció és compatible amb altres ajuts destinats a la mateixa actuació però s’ha de comunicar la sol·licitud o obtenció d’altres amb la mateixa finalitats procedents de qualsevol altre administració o entitat pública o privada no previstes en el moment de sol·licitar la subvenció. En cap cas, la subvenció atorgada, per si sola o conjuntament amb altres ajuts o subvencions podrà ser superior al cost de l’actuació.


Finançament
El finançament de les subvencions contemplades en aquestes bases anirà a càrrec de l’aplicació pressupostària 1-337-48000 del pressupost de l’Ajuntament d’Altafulla de l’any 2026.


Import de la subvenció
· Primer premi: Abonament, a l’autor/a del treball, de la matrícula universitària a qualsevol universitat, fins a un màxim de 800,00 euros (bruts, ja que està subjecte a retenció d’IRPF).
· Accèssit opcional: Abonament, a l’autor/a del treball de part de la matrícula universitària a qualsevol universitat, fins a un màxim de 200,00 euros (bruts, ja que està subjecte a retenció d’IRPF).


Criteris de valoració
Atenent a l’objecte d’aquestes bases, en la valoració dels treballs presentats, el jurat tindrà en compte els següents criteris de valoració:
· El rigor i el tractament divulgatiu en el desenvolupament del treball presentat.
· L’originalitat en el plantejament del tema i en la metodologia emprada.
· La idoneïtat de l’ús de les fonts d’informació.
· L’estructuració del treball, la presentació dels materials i l’ús adequats dels recursos.
· L’adequat ús de la llengua catalana, i la capacitat de síntesis.


Bases reguladores
Bases específiques per regular l’atorgament de les subvencions en règim de concurrència competitiva al Premi Maria Baldó de Recerca al Batxillerat, publicades en el BOPT de data 13 d’Abril de 2022, CVE – 2022/02703 i en el DOGC, de data 12 d’Abril de 2022, CVE – DOGC – A – 22095011 - 2022. L’aprovació definitiva es publica en el BOPT de data 27 de maig de 2022, CVE – 2022 – 04281 i en el DOGC de data 26 de maig de 2022, CVE – DOGC – A – 22139013 – 2022.


Procediment de concessió, resolució i notificació de la resolució de les sol·licituds
El procediment a seguir per la presentació de les sol·licituds per a la subvenció està recollit en l’article 8 de les Bases.

L’òrgan instructor és el Departament corresponent de l’Ajuntament, el qual examinarà les sol·licituds presentades i requerirà les persones interessades perquè esmenin els defectes esmenables o aportin la documentació que hi manca, en el termini màxim de 10 dies hàbils a comptar de l’endemà de la notificació del requeriment. La presentació fora del termini que estableixi la convocatòria comporta la inadmissió de la sol·licitud. 

Un cop avaluades les sol·licituds, l’òrgan instructor convocarà al Jurat que haurà de valorar les sol·licituds presentades, atent els criteris de valoració determinats en l’article 6 de les bases reguladores de la subvenció i determinarà un veredicte. Aquest podrà quedar desert, si cap de les sol·licituds presentades reuneix els mèrits suficients.  

Aquest Jurat estarà integrat per les següents persones:
· L’alcalde de l’Ajuntament d’Altafulla, o persona en qui delegui
· Regidor/a del departament d’ensenyament de l’Ajuntament d’Altafulla, o persona en qui delegui
· El/la tècnic/a de l’arxiu municipal d’Altafulla, o persona en qui delegui
· El/la Director/a de l’Institut d’Altafulla, o persona en qui delegui
· Un membre del Centre d’Estudis d’Altafulla

El veredicte determinat per el Jurat serà vinculant, i es traslladarà a l’òrgan instructor corresponent de l’Ajuntament d’Altafulla, a fi i efecte, de que segueixi amb la tramitació administrativa de l’expedient. 

La resolució sobre l’atorgament d’aquesta subvenció serà adoptada per l’òrgan competent, en el termini màxim de 6 mesos, amb indicació del beneficiari i l’import concedit. 

La subvenció s’entén acceptada si el beneficiari no manifesta el contrari en el termini d’un mes, comptat a partir del dia següent al de la notificació. 
Termini de presentació de sol·licituds
El termini de presentació de sol·licituds començarà el dia següent al de la publicació de l’extracte de la convocatòria al Butlletí Oficial de la Província de Tarragona, mitjançant la Base de Dades Nacional de Subvencions, i serà de 15 dies naturals.

